TAKUNI คาดปี 58 กำไรสุทธิโตกว่าเท่าตัว มองรายได้ปีนี้อยู่ที่ 1.4 พันลบ.
TAKUNI คาดปี 58 กำไรสุทธิโตกว่าเท่าตัว หลังได้โครงการมูลค่าสูงเข้ามาต่อเนื่อง มองรายได้ปีนี้อยู่ที่ 1.4 พันลบ. เผยกำลังศึกษาการเข้าซื้อกิจการโรงไฟฟ้าที่ดำเนินการอยู่แล้วหวังรับรู้รายได้ทันที
24 มี.ค. 2558

นางสาวนิตา ตรีวีรานุวัฒน์ รองกรรมการผู้จัดการ บริษัท ทาคูนิกรุ๊ป จำกัด (มหาชน) หรือ TAKUNI เปิดเผยว่า บริษัทคาดว่ากำไรสุทธิปีนี้จะเติบโตกว่า 100% เนื่องจากมีงานก่อสร้างที่มีมูลค่าโครงการสูงเข้ามาอย่างต่อเนื่อง
ขณะที่ในส่วนรายได้ปีนี้ จะอยู่ที่ 1.4 พันล้านบาท เพิ่มขึ้นจาก 1.21 พันล้านบาทในปี 57 ซึ่งปีนี้บริษัทจะเน้นขยายงานด้านก่อสร้างมากขึ้น เนื่องจากอัตรากำไรมีมากถึง 15-20% เมื่อเทียบกับการจำหน่ายก๊าซที่มีกำไรเพียง 5-6%
นอกจากนี้ บริษัทอยู่ในช่วงศึกษาแนวทางการเข้าซื้อกิจการมากกว่าการก่อสร้างโรงไฟฟ้าขึ้นมาใหม่เอง เนื่องจากการเข้าซื้อกิจการที่มีการดำเนินการอยู่แล้วจะทำให้บริษัทสามารถรับรู้รายได้เข้ามาได้ทันที